ระเบียบสำนักงานส่งเสริมและพัฒนาคุณภาพชีวิตคนพิการแห่งชาติระเบียบสำนักงานส่งเสริมและพัฒนาคุณภาพชีวิตคนพิการแห่งชาติว่าด้วยข้อมูลข่าวสารของราชการพ.ศ.๒๕๕๒ โดยที่พระราชบัญญัติข้อมูลข่าวสารของราชการ พ.ศ.๒๕๔๐กำหนดให้หน่วยงานของรัฐต้องจัดให้มีข้อมูลข่าวสารของราชการไว้ให้ประชาชนเข้าตรวจดูได้ประกอบกับเพื่อรักษาความปลอดภัยของเอกสารและความเป็นระเบียบเรียบร้อยในการให้ประชาชนเข้าตรวจดูเลขาธิการสำนักงานส่งเสริมและพัฒนาคุณภาพชีวิตคนพิการแห่งชาติจึงวางระเบียบไว้ดังต่อไปนี้ข้อ ๑ระเบียบนี้เรียกว่า ระเบียบสำนักงานส่งเสริมและพัฒนาคุณภาพชีวิตคนพิการแห่งชาติว่าด้วยข้อมูลข่าวสารของราชการพ.ศ. ๒๕๕๒ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ระเบียบนี้ให้ใช้บังคับแก่ข้าราชการลูกจ้างและผู้มาช่วยปฏิบัติราชการของสำนักงานส่งเสริมและพัฒนาคุณภาพชีวิตคนพิการแห่งชาติข้อ ๔ในระเบียบนี้ข้อมูลข่าวสารของราชการ หมายความว่าสิ่งที่สื่อความหมายให้รู้เรื่องราวข้อเท็จจริงข้อมูลหรือสิ่งอื่นใดที่อยู่ในความครอบครองหรือควบคุมดูแลของสำนักงานส่งเสริมและพัฒนาคุณภาพชีวิตคนพิการแห่งชาติตามกฎหมายว่าด้วยข้อมูลข่าวสารของราชการหน่วยงานในสังกัด หมายความว่าสำนัก กอง หรือกลุ่มในสำนักงานเลขาธิการ หมายความว่าเลขาธิการสำนักงานส่งเสริมและพัฒนาคุณภาพชีวิตคนพิการแห่งชาติสำนักงาน หมายความว่าสำนักงานส่งเสริมและพัฒนาคุณภาพชีวิตคนพิการแห่งชาติข้อ ๕ให้เลขาธิการรักษาการตามระเบียบนี้และให้มีอำนาจออกระเบียบประกาศ รวมทั้งอำนาจในการวินิจฉัยสั่งการ เพื่อเป็นไปตามระเบียบนี้ข้อ ๖ในกรณีที่มีปัญหาเกี่ยวกับการปฏิบัติตามระเบียบนี้ให้เลขาธิการเป็นผู้วินิจฉัยชี้ขาดคำวินิจฉัยนั้นให้เป็นที่สุดหมวด๑คณะกรรมการข้อมูลข่าวสารของสำนักงาน ข้อ ๗ให้มีคณะกรรมการข้อมูลข่าวสารสำนักงานส่งเสริมและพัฒนาคุณภาพชีวิตคนพิการแห่งชาติเรียกโดยย่อว่า กข.พก. ประกอบด้วยรองเลขาธิการสำนักงานส่งเสริมและพัฒนาคุณภาพชีวิตคนพิการแห่งชาติเป็นประธานกรรมการ ผู้อำนวยการสำนักนโยบายและวิชาการผู้อำนวยการสำนักส่งเสริมศักยภาพและสิทธิผู้อำนวยการกองบริหารกองทุนส่งเสริมและพัฒนาคุณภาพชีวิตคนพิการผู้อำนวยการกลุ่มกฎหมาย เป็นกรรมการโดยมีผู้อำนวยการกองกลางเป็นกรรมการและเลขานุการผู้อำนวยการกลุ่มงานการเจ้าหน้าที่ ผู้อำนวยการกลุ่มงานการคลังหัวหน้าฝ่ายบริหารทั่วไป ผู้อำนวยการศูนย์ข้อมูลสารสนเทศคนพิการเป็นกรรมการและผู้ช่วยเลขานุการข้อ ๘ให้ กข.พก. มีอำนาจและหน้าที่ต่อไปนี้(๑) กำกับ ดูแล บริหารและปฏิบัติให้เป็นไปตามกฎหมายว่าด้วยข้อมูลข่าวสารของราชการ(๒) พิจารณาวางระเบียบ กฎเกณฑ์เกี่ยวกับการบริหารการจัดระบบ การขออนุญาตและการบริการประชาชน เกี่ยวกับข้อมูลข่าวสารของราชการ(๓) พิจารณาวินิจฉัยประเภทต่าง ๆของข้อมูลข่าวสาร(๔)พิจารณาวินิจฉัยข้อมูลข่าวสารของราชการที่ต้องเปิดเผยหรือไม่ต้องเปิดเผย(๕)วินิจฉัยคำร้องขอให้ทบทวนคำสั่งไม่เปิดเผยข้อมูล คำสั่งไม่รับฟังคำคัดค้านหรือคำสั่งไม่แก้ไขเปลี่ยนแปลงข้อมูลข่าวสารส่วนบุคคล(๖) แต่งตั้งคณะอนุกรรมการหรือคณะทำงานเพื่อปฏิบัติการเรื่องใดเรื่องหนึ่ง(๗) อำนาจหน้าที่อื่นใดเพื่อให้เป็นไปตามกฎหมายว่าด้วยข้อมูลข่าวสารของราชการข้อ ๙การประชุม กข.พก.ต้องมีกรรมการมาประชุมไม่น้อยกว่ากึ่งหนึ่งของกรรมการทั้งหมดจึงเป็นองค์ประชุมถ้าประธานหรือรองประธานไม่มาประชุมหรือไม่อยู่ในที่ประชุมให้กรรมการที่มาประชุมเลือกกรรมการคนหนึ่งเป็นประธานที่ประชุมการวินิจฉัยชี้ขาดให้ถือเสียงข้างมากถ้าคะแนนเสียงเท่ากันให้ประธานที่ประชุมออกเสียงเพิ่มอีกเสียงหนึ่งเป็นการชี้ขาดข้อ ๑๐ให้นำความในข้อ ๙มาใช้บังคับการประชุมคณะอนุกรรมการ หรือคณะทำงานที่ กข.พก. แต่งตั้งขึ้นโดยอนุโลมข้อ ๑๑มติของ กข.พก. ให้ถือเป็นยุติเว้นแต่มีความเห็นเป็นหลายฝ่ายหรือมีเหตุอันสมควรกรณีหน่วยงานในสังกัดเจ้าของเรื่องมีความเห็นเป็นอย่างอื่นและประสงค์ให้เสนอเลขาธิการวินิจฉัยต่อไปหมวด๒การจัดระบบข้อมูลข่าวสารของราชการ ข้อ ๑๒ให้หน่วยงานในสังกัดจัดประเภทข้อมูลข่าวสารของราชการที่อยู่ในความรับผิดชอบให้เป็นไปตามกฎหมายว่าด้วยข้อมูลข่าวสารของราชการ กฎหมายอื่น และระเบียบของราชการในกรณีมีเหตุอันควรสงสัยว่าข้อมูลข่าวสารของราชการใดจะนำพิมพ์ลงในราชกิจจานุเบกษา หรือจัดไว้ให้ประชาชนเข้าตรวจดูให้เสนอ กข.พก. วินิจฉัยตามอำนาจหน้าที่ต่อไปข้อ ๑๓ในการดำเนินงานตามข้อ ๑๒ให้มีศูนย์ข้อมูลข่าวสารของสำนักงานและมีเจ้าหน้าที่ที่ได้รับมอบหมายในศูนย์ข้อมูลข่าวสารของสำนักงานจัดทำดัชนีข้อมูลข่าวสารของสำนักงานที่มีรายละเอียดเพียงพอสำหรับประชาชนสามารถค้นหาข้อมูลข่าวสารได้เองซึ่งอาจจัดทำเป็นระบบอิเล็กทรอนิกส์หรือเอกสารอื่นใดที่มีความสะดวกในการสืบค้นและมีการควบคุมความปลอดภัยของระบบก็ได้หมวด๓การขอข้อมูลข่าวสารของราชการและการอนุญาต ข้อ ๑๔ผู้ใดประสงค์จะเข้าตรวจดูหรือขอถ่ายสำเนาข้อมูลข่าวสารให้ยื่นคำขอเป็นหนังสือคำขอดังกล่าวอย่างน้อยต้องระบุ(๑) ชื่อและที่อยู่ของผู้ขอข้อมูลข่าวสารพร้อมเอกสารแสดงตัวบุคคล(๒)รายละเอียดของข้อมูลข่าวสารที่ต้องการในลักษณะที่เข้าใจได้ตามสมควร(๓) เหตุผลที่ขอให้เปิดเผยข้อมูลข่าวสารหรือวัตถุประสงค์ในการนำไปใช้(๔) ลายมือชื่อของผู้ขอข้อ ๑๕ให้เลขาธิการมอบหมายให้ข้าราชการของสำนักงานซึ่งดำรงตำแหน่งไม่ต่ำกว่าผู้อำนวยการกอง/สำนักหรือเทียบเท่าเป็นผู้มีอำนาจอนุญาตให้ตรวจดูหรือให้ทำสำเนาข้อมูลข่าวสารในกรณีที่ไม่อาจวินิจฉัยได้ว่าข้อมูลข่าวสารใดเป็นข้อมูลข่าวสารที่เปิดเผยได้หรือไม่หรือไม่ควรเปิดเผยข้อมูลให้บุคคลตามวรรคหนึ่งเสนอเรื่องพร้อมความเห็นเบื้องต้นต่อเลขาธิการหรือรองเลขาธิการซึ่งเลขาธิการมอบหมายเพื่อวินิจฉัยข้อ ๑๖ในกรณีที่ผู้มีอำนาจอนุญาตตามข้อ ๑๕มีคำสั่งไม่เปิดเผยข้อมูลข่าวสาร ให้แจ้งคำสั่งพร้อมเหตุผลให้ผู้ยื่นคำขอทราบทั้งนี้ ภายในสามวันทำการนับแต่วันที่มีคำสั่งและแจ้งให้ทราบถึงสิทธิและกำหนดเวลาในการอุทธรณ์ต่อคณะกรรมการวินิจฉัยการเปิดเผยข้อมูลข่าวสารตามกฎหมายว่าด้วยข้อมูลข่าวสารของราชการด้วยข้อ ๑๗ข้อมูลข่าวสารใดหากมีกฎหมาย ระเบียบประกาศ คำสั่งหรือมติคณะรัฐมนตรีกำหนดวิธีปฏิบัติเกี่ยวกับการขอข้อมูลข่าวสารและการอนุญาตไว้เป็นพิเศษให้ปฏิบัติตามกฎหมายระเบียบ ประกาศ คำสั่ง หรือมติคณะรัฐมนตรีดังกล่าวด้วย การเข้าตรวจดูศึกษาค้นคว้า หรือขอสำเนาข้อมูลข่าวสารของราชการและการอนุญาตให้เป็นไปตามหลักเกณฑ์ที่กข.พก. กำหนดหมวด๔การบริการข้อมูลข่าวสารของราชการ ข้อ ๑๘ผู้ใดประสงค์จะขอตรวจดูข้อมูลข่าวสารของสำนักงานให้ยื่นคำร้องต่อเลขาธิการตามแบบคำร้องขอรับข้อมูลข่าวสารของสำนักงานที่ กข.พก.กำหนดในกรณีที่ผู้ขอประสงค์ที่จะนำข้อมูลข่าวสารของสำนักงานไปใช้ในการดำเนินคดีต้องมีหมายเรียกพยานเอกสารจากศาลข้อ ๑๙การยื่นคำร้องตามข้อ ๑๘บุคคลผู้ร้องขอต้องมาติดต่อขอและรับข้อมูลข่าวสารด้วยตนเอง เว้นแต่จะมีกฎระเบียบกำหนดไว้เป็นอย่างอื่นข้อ ๒๐ในกรณีที่มีคำขอสำเนาและสำนักงานอนุญาตให้ทำสำเนาได้ให้เจ้าหน้าที่ที่ดูแลรักษาเอกสารนั้นจัดทำสำเนาหรือสำเนาที่มีคำรับรองถูกต้องของข้อมูลข่าวสารที่มีผู้ยื่นคำขอภายในวันทำการนั้นถ้าไม่อาจดำเนินการภายในวันทำการนั้นให้แจ้งกำหนดวันและเวลาเพื่อให้ผู้ยื่นคำขอมารับแต่ต้องไม่เกินสิบห้าวันทำการในกรณีที่มีเหตุจำเป็น อาจขยายระยะเวลาออกไปได้แต่ต้องไม่เกินสามสิบวันทำการการจัดทำสำเนาที่มีคำรับรองถูกต้องของข้อมูลข่าวสารตามวรรคหนึ่งให้เจ้าหน้าที่ของสำนักงานซึ่งรับผิดชอบข้อมูลข่าวสารนั้นเป็นผู้รับรองโดยลงลายมือชื่อ พร้อมทั้งชื่อตัว ชื่อสกุลและตำแหน่ง ตลอดจนวันเดือนปี ให้ชัดเจนในการดำเนินการตามวรรคหนึ่งเจ้าหน้าที่อาจพิจารณาส่งสำเนาข้อมูลข่าวสารทางไปรษณีย์ลงทะเบียนตอบรับก็ได้แต่การส่งสำเนาข้อมูลข่าวสารโดยวิธีนี้ผู้ยื่นคำขอต้องชำระค่าธรรมเนียมการทำสำเนาหรือการรับรองสำเนาข้อมูลข่าวสารและค่าส่งทางไปรษณีย์ลงทะเบียนตอบรับไว้แล้วจึงจะดำเนินการให้ได้การบริการส่งข้อมูลข่าวสารของราชการที่เปิดเผยทางโทรสารให้ดำเนินการได้เฉพาะกรณีเร่งด่วน โดยให้คำนึงถึงความสิ้นเปลือง เช่นจำนวนข้อมูลข่าวสารของราชการ ระยะเวลา และค่าใช้จ่ายในการส่ง ทั้งนี้ให้ผู้อำนวยการกอง ผู้อำนวยการสำนักต่าง ๆ ของ พก. เป็นผู้พิจารณาอนุญาตข้อ ๒๑ค่าธรรมเนียมการทำสำเนาและการรับรองสำเนาข้อมูลข่าวสารให้เป็นไปตามระเบียบที่ กข.พก. กำหนดกรณีผู้ขอสำเนาหรือขอสำเนาที่มีคำรับรองถูกต้องตามวรรคหนึ่งเป็นคนพิการหรือผู้มีรายได้น้อยให้ยกเว้นหรือลดค่าธรรมเนียมได้ตามหลักเกณฑ์ที่ กข.พก. กำหนดข้อ ๒๒รายได้จากค่าธรรมเนียมการขอข้อมูลข่าวสารให้ปฏิบัติตามระเบียบกระทรวงการคลังว่าด้วยการนั้นหมวด๕สถานที่บริการข้อมูลข่าวสารของราชการ ข้อ ๒๓ให้ศูนย์ข้อมูลข่าวสารของสำนักงานเป็นสถานที่ติดต่อสอบถาม และรับคำร้องขอข้อมูลข่าวสารข้อ ๒๔ให้กองกลาง มีหน้าที่ดังนี้(๑) แนะนำ กำกับ ดูแลการให้บริการด้านข้อมูลข่าวสาร และการกรอกแบบคำร้องขอข้อมูลข่าวสาร(๒) ตรวจสอบบัตรประจำตัวของผู้ร้องขอให้ตรงกับการกรอกข้อความในแบบคำร้องขอข้อมูลข่าวสาร(๓)จัดให้มีแบบคำร้องขอข้อมูลข่าวสารสำหรับบุคคลผู้มาร้องขอบริการข้อมูลข่าวสารและจัดบริการไว้ที่ศูนย์ข้อมูลข่าวสารของสำนักงานส่งเสริมและพัฒนาคุณภาพชีวิตคนพิการแห่งชาติประกาศณ วันที่ ๑๓ มกราคม พ.ศ. ๒๕๕๒กิ่งแก้วอินหว่างเลขาธิการสำนักงานส่งเสริมและพัฒนาคุณภาพชีวิตคนพิการแห่งชาติปริยานุช/ผู้จัดทำ๒๔กุมภาพันธ์ ๒๕๕๒[๑]ราชกิจจานุเบกษา เล่ม ๑๒๖/ตอนพิเศษ ๒๖ ง/หน้า ๓/๑๖ กุมภาพันธ์ ๒๕๕๒